# KDebugDialog

&kdebugdialog; on dialoogikast käitusaja diagnostikateadete haldamiseks. Sel on lihtne ja täielik režiim.

Muudatuste tegemiseks peab olema eemaldatud märge kastikese Kogu silumisväljundi keelamine eest.

Lihtne režiim

- Kui käivitada lihtsalt `kdebugdialog`, on näha piirkondade nimekiri, mida saab keelata või lubada. Koodis leiduv väljakutse `kDebug(area)` näitab midagi väljundis ainult juhul, kui piirkond on lubatute seas.

  Pane tähele, et kWarning, kError ja kFatal ilmuvad alati, siin nende ilmumist või mitteilmumist muuta ei saa.

  Sisesta otsitav string nimekirja kohal olevasse kasti Otsing, mis võimaldab filtreerida nimekirjas näidatavat. Nimekirja all olevate nuppudega saab kõik näha olevad elemendid valida või nende valiku tühistada (teisi alasid see ei mõjuta) või muuta silumisväljundit mõne konkreetse elemendi puhul, märkides selle ees oleva kastikese.

Täielik režiim

- Kui käivitada `kdebugdialog` `--fullmode`, siis saab iga raskusastme puhul eraldi määrata, mida teha diagnostikateadetega iga silumispiirkonna puhul.

  Täisrežiimis tuleb esmalt valida vajalik silumispiirkond vasakul asuvast nimekirjast, kasutades ülal asuvat otsingukasti.

  Sõltumatult saab määrata väljundi erinevat tüüpi teadetele:

  - Info

  - Hoiatus

  - Viga

  - Saatuslik viga

  Iga tüübi korral saab määrata järgmisi asju:

  Väljund:

- Selles liitkastis saab valida, milline peaks olema teadete väljund. Selleks võib olla Fail, Teatekast, Shell (st. stderr) ja syslog. Palun ära vali otseste fataalsete teadete korral varianti syslog, kui sa ei ole just ise süsteemi administraator. Vaikeväärtus on Shell.

Failinimi:

- Seda saab kasutada ainult siis, kui väljundiks on fail, sinna saabki siis kirjutada vajaliku faili nime (selle asukohta tõlgendatakse suhtelisena aktiivse kataloogi suhtes). Vaikimisi on selleks `kdebug.dbg`.

Eelnevast sõltumatult võib ära märkida ka kasti Fataalsete vigade puhul katkestatakse. See tähendab, et kui väljundiks on diagnostiline teade raskusastmega `KDEBUG_FATAL`, katkestab rakendus signaaliga SIGABRT pärast teate väljastamist.

Kui sulged dialoogi klõpsuga nupul OK, rakendub määratu otsekohe ning salvestatakse faili `$`KDEHOME`/share/config/kdebugrc`. Klõpsates nupul Loobu, tühistatakse muudatused ning kehtima jäävad senised määratlused.

Tänusõnad Kalle Dalheimerile &kdebugdialog;i originaalversiooni kirjutamise eest

Tõlge eesti keelde: Marek Laane bald@smail.ee

&underFDL;